לידיה רבינוביץ'-קמפנר

לידיה רבינוביץ'-קמפנר (22 באוגוסט 1871 – 3 באוגוסט 1935) הייתה בקטריולוגית ורופאה ילידת האימפריה הרוסית, ידועה במחקריה בנושא שחפת ובריאות הציבור. היא הייתה האישה השנייה ששקיבלה תואר  פרופסור בפרוסיה.

ביוגרפיה 
לידיה רבינוביץ נולדה בקובנה שבאימפריה הרוסית (בתחומי ליטא של ימינו). היא התחנכה בגימנסיה לבנות של עירה, למדה באופן פרטי לטינית ויוונית ובהמשך למדה מדעי הטבע באוניברסיטאות ציריך וברן, שם סיימה את הדוקטורט. לאחר סיום הלימודים נסעה לברלין, שם המליץ לה פרופסור רוברט קוך להמשיך בלימודי הבקטריולוגיה שלה במכון רוברט קוך. היא הפכה לאישה השנייה בפרוסיה המועסקת כפרופסור, והראשונה בברלין.

בשנת 1895 נסעה לפילדלפיה, שם מונתה למרצה ובהמשך לפרופסור במכללה לרפואת נשים בפנסילבניה, שם הקימה מכון בקטריולוגי, אם כי עדיין המשיכה בלימודיה מדי קיץ אצל פרופסור קוך בברלין.

בשנת 1896 העבירה לפני הקונגרס הבינלאומי לנשים בברלין הרצאה על חקר הרפואה על ידי נשים במדינות שונות. בקונגרס המדענים שהתקיים בוורוצלב בשנת 1904 היא ניהלה את נושא ההיגיינה והבקטריולוגיה.

בשנת 1898 התחתנה עם ד"ר וולטר קמפנר (1869–1920) מברלין, ושבה להתגורר בעיר. בנם, וולטר קמפנר (ג'וניור) (1903–1997) הפך גם הוא לרופא. הוא היה ידוע בתזונת האורז שלו. בנם הנוסף היה המשפטן רוברט קמפנר, אחד מהתובעים במשפטי נירנברג (1899–1993). בת, נדיה קמפנר, נפטרה משחפת בשנת 1932.

רבינוביץ-קמפנר נפטרה בשנת 1935 בברלין, בגיל 63, מסיבות שלא פורסמו.

קישורים חיצוניים

הערות שוליים 

בוגרי אוניברסיטת ציריך
ביולוגיות אמריקאיות
יהודים ליטאים
בקטריולוגים גרמנים
בקטריולוגים אמריקאים
מדעניות יהודיות אמריקאיות
פמיניסטיות יהודיות אמריקאיות
פמיניסטים יהודים אמריקאים
פמיניסטיות גרמניות
בוגרות אוניברסיטת ציריך
ילידות 1871
נפטרות ב-1935